
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO PERLEISTI NUOSAVYBĖS TEISE PRIKLAUSANČIĄ NEGYVENAMĄJĄ PATALPĄ ŽEMĖS SKLYPE DAUBOS G. 7, ŠIAULIŲ MIESTE

2024 m.                   d. Nr. T-
Šiauliai 

Vadovaudamasi Lietuvos Respublikos civilinio kodekso 6.394 straipsnio 3 dalimi, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimo Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ 1 punktu, 49.4 papunkčiu, 55.4 papunkčiu, Šiaulių miesto savivaldybės taryba nusprendžia:
1. Pritarti, kad N. K. perleistų nuosavybės teise priklausančią negyvenamąją patalpą (unikalus Nr. 4400-2642-3316:7735) (toliau – Patalpa) pastate 2P2p (unikalus Nr. 2998-2010-6028), esančiame suformuotame 1,6414 ha ploto valstybinės žemės sklype (unikalus Nr. 4400-0693-6563, kadastro Nr. 2901/0023:756) adresu Daubos g. 7, Šiaulių mieste.
2. Nustatyti, kad:
2.1. naujasis savininkas įgyja teisę naudotis 0,0575 ha ploto žemės sklypo dalimi reikalinga Patalpai eksploatuoti, taip pat teisę norminių aktų nustatyta tvarka ją nuomoti ar pirkti;
2.2. per vieną mėnesį nuo nuosavybės teisių į Patalpą įregistravimo Nekilnojamojo turto registre gali kreiptis į Šiaulių miesto savivaldybę su prašymu sudaryti valstybinės žemės nuomos sutartį, o dėl valstybinės žemės sklypo dalies pirkimo turi teisę kreiptis į Nacionalinę žemės tarnybą prie Aplinkos ministerijos;
2.3. valstybinės žemės sklypo dalies nuomininkas N. K. per vieną mėnesį nuo sandorio sudarymo privalo kreiptis į Šiaulių miesto savivaldybę su prašymu pakeisti  2017 m. kovo 21 d. valstybinės žemės nuomos sutartį Nr. 31SŽN-118-(14.31.55.);
2.4. šis pritarimas galioja ne ilgesnį kaip 3 mėnesių terminą nuo jo išdavimo dienos.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

